William Shakespeare


130

Má moja milá v očiach slnko? Blud!

Koral je červenejší než jej pery.

Sadze sú snehom, ak má bielu hruď.

Čo vlas, to čierny drôt jej kamsi mieri.

Videl som ruže červené aj biele

aj ružové – no nie jej na lícach.

A vdychoval som rôzne vône skvelé – 

ale z jej úst ma ovial iba pach.

Či ju rád počúvam? Nuž, čo by nie –

hudbu však nikdy nehľadám v jej hlase.

Netuším, ako chodia bohyne – 

keď kráča ona, celá zem sa trasie.

A predsa sa mi zdá byť pôvabnejšou,

než slávne dámy z nadnesených veršov.

Preložil Ľubomír Feldek

a) Porozmýšľajte, akému problému (hovorili sme o ňom na hodine) sa venuje Shakespeare v nasledujúcom sonete.

b) Koho asi Shakespeare vo veršoch oslovuje?

c) Nájdite v básni veršový presah (enjambement). 

Prečo niet v mojich veršoch nových mód

a neinšpirujú ma nové štýly?

Prečo mi nie sú nové zvyky vhod,

a žiadny nový zvrat mi nie je milý?

Prečo vždy o tom istom píšem znova

a stavba myšlienky sa nemení

a podpisujem znova staré slová

a netajím nič o ich prameni?

Pretože o tebe len píšem rád,

len ty a láska učíte ma starým

slovám zas mieru brať na nový šat,

čo bolo v rýme, zas použiť na rým.

Ako je staré slnko denne nové,

čo povie láska raz, to znova povie.

Preložil Ľubomír Feldek

d) Prečítajte si nasledujúci monológ. Porovnajte Shakespearovho rytiera veselej postavy so Cervantesovým hidalgom.

Henrich IV. – úvaha rytiera veselej postavy, Johna Falstaffa, o cti, tesne pred bitkou. 

„Může mi čest přidělat nohu? Ne. – Nebo ruku? Ne. – Nebo ulevit když rána bolí? Ne. – Čest se tedy nevyzná v ranhojičství? Nevyzná. Co je to vůbec čest? Slovo. – Co je to slovo čest, co je ta čest? Vzduch. To je mi pěkné účtování! – Kdo ji má? Ten, kdo ve středu umřel. – Cítí ji? Necítí. – Slyší ji? Neslyší. Je tedy smyslům nepřístupna? – Ano, u mrtvých. Ale nežije snad u živých? Ne. – Proč? Utrhačství to nedopustí. Proto na ni kašlu. – Čest je jen malovaný náhrobní štít, a tím končí můj katechismus.“

e) Schopnosť vynájsť sa vo všetkých situáciách, dostať sa z ťažkostí, humor, to všetko spája rytiera Falstaffa s legendárnou postavou vojaka z českej literatúry prvej polovice 20. storočia... 

